Riyadh Eyes, cel mai înalt zgârie-nori din lume. Unde va fi construit și ce înălțime va avea. Foto
- Antonia Hendrik
- 20 martie 2024, 10:34
Riyadh Eyes va deveni cel mai înalt zgârie-nori din lume. Foster & Partners, o firmă renumită de arhitectură britanică, proiectează un zgârie-nori înalt de doi kilometri Arabia Saudită.
Riyadh Eyes, cel mai înalt zgârie-nori din lume
Nu mai este un secret pentru nimeni faptul că, în ultima vreme, asistăm la conturarea unora dintre cele mai ambițioase proiecte arhitecturale. Unul dintre acestea este pe cale să devină realitate cât de curând în Arabia Saudită.
Riyadh este orașul care se va putea lăuda cu cea mai înaltă clădire din lume. Unii dintre cei mai buni arhitecți și proiectanți se ocupă de acest zgârie-nori, iar proiectul va fi gata mai repede decât ne-am fi așteptat.
Riyadh Eyes va deveni cel mai înalt zgârie-nori din lume.. Sursa foto: scenehome.
Având în vedere că va măsura 2 kilometri înălțime, mulți o numesc o adevărată revoluție arhitecturală. Odată cu ridicarea acestei clădiri, Riyadh vrea să doboare orice record.
Acest zgârie-nori de 2 kilometri înălțime va fi amplasat chiar lângă Aeroportul Internațional King Khaled. Poziționarea nu este deloc una întâmplătoare, ci a fost gândită în așa fel încât să asigure accesul către capitala Arabiei Saudite.
Cine va construi această clădire uimitoare
Colosul din Riyahd este construit cu ajutorul uneia dintre cele mai bune echipe de specialiști din lume. Firma britanică Foster & Partners are deja la activ și alte proiecte mărețe și cunoscute, precum sediul mondial JPMorgan Chase.
Această firmă de Marea Britanie se concentrează doar asupra proiectelor care reprezintă adevărate provocări pentru piața urbanistică. De departe, colosul din Riyadh va fi una dintre cele mai importante construcții din portofoliul lor.
Odată cu ridicarea acestei clădiri înalte de 2 kilometri, Arabia Saudită vrea să își consolideze puterea și imaginea în lume. Arabia Saudită a atras deja atenția tuturor și a devenit un important punct economic și turistic pentru milioane de persoane.
Noi proiecte revoluționare în afară de Riyadh Eyes
Clădirea înaltă de 2 kilometri nu este singurul proiect de anvergură cu care se poate lăuda Arabia Saudită. Tot aici se construiește de aproape doi ani orașul oglindă. Acesta se află în deșert și este singura așezare de acest fel din lume. Orașul oglindă va avea zero emisii de carbon și va reprezenta un mediu perfect pentru conviețuirea oamenilor.
Proiectele în Arabia Saudită se extind dincolo de zgârie-nori. Va urma reamenajarea Aeroportului Internațional King Khalid. Se are în vedere un terminal de aeroport privat și a unui resort de lux pe coasta Mării Roșii. Pentru această stațiune, Foster & Partners proiectează, de asemenea, un hotel și o atracție unică: "primul centru complet cu vedere la vița marină din lume", informează scenehome.com.